hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu en hu hu hu hu hu hu hu hu hu hu hu hu hu gl hu hu hu hu hu hu hu hu hu hu ru hu oc hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu fr en hu hu sv en hu hu hu en en hu hu hu fr fr hu hu hu sv en es hu hu de hu hu hu hu hu hu hu hu hu hu it hu hu hu hu fr hu hu fr hu fr hu hu hu hu en hu hu hu hu hu hu hu hu fr hu sk en hu hu hu fr hu hu hu fr hu hu hu hu fr fr hu hu hu fr ga hu hu hu hu hu en hu hu hu hu hu hu hu hu en hu hu hu hu de hu hu hu hu el hu hu hu hu hu sk hu hu fr hu hu en hu fr hu hu hu hu en hu hu hu fr hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Kiscsillag egy magyar alternatívrock-zenekar, melyet 2005-ben alapított Lovasi András, Ózdi Rezső és Bräutigam Gábor, akik a Kispál és a Borz eredeti alapító tagjai is voltak, illetve a Pál Utcai Fiúkból ismert Leskovics Gábor. A zenekar első lemeze, a 2006-os Greatest Hits Vol. 01. ebben a felállásban készült. 2008-ban Bräutigam távozott a zenekarból, és helyét a szintén a Kispál és a Borzból ismerős Mihalik Ábel vette át. Vele készült a következő három lemez, a 2009-es Örökre szívembe zártalak, a 2011-es Néniket a bácsiknak! és a 2014-es Szeles. 2014 szeptemberében Ózdi Rezső távozott a zenekarból, helyét Erős Márton vette át,[1] 2016 óta pedig Bajkai Ferenc ül a dobok mögött. Ugyanebben az évben csatlakozott a billentyűs hangszereken és gitáron játszó Szesztay Dávid.
Alternatív rock, rhythm and blues, rock and roll
Kispál és a Borz, Pál Utcai Fiúk
A Wikimédia Commons tartalmaz Kiscsillag témájú médiaállományokat.
A zenekart háromszor jelölték Fonogram díjra, melyből meg is nyerték "Az év hazai alternatív albuma" díjat 2012-ben Néniket a bácsiknak! című lemezükkel. Az együttest emellett a "Legjobb magyar előadó" kategóriában nevezték a 2010-es MTV Europe Music Awardson.
Az együttest 2005 tavaszán alapította Leskovics Gábor, Lovasi András, Bräutigam Gábor és Ózdi Rezső Pécsett, mint hobbi zenekar. Még ebben az évben kiadtak egy tizenkét számos demót, amit az internetről lehetett ingyenesen letölteni.
2006 októberében első nagylemezük Greatest Hits Vol. 01. címmel jelent meg, melynek anyaga nagyrészt a 2005-ös demóról lett újrarögzítve, azonban pár számot mégsem jelentettek meg róla: Hálózatvizsgáló, Holding (amely végül a harmadik lemezen jelent meg) és az Igazad van. A lemezhez két videóklip is készült, az egyik 2006 novemberében (Ha én lennék), a másik 2007 áprilisában (Kockacukor). Az albumot jelölték "Az év hazai rock albuma" kategóriában a 2007-es Fonogram-díjkiosztón.
2008 márciusában a második lemez beharangozásaként rögzített kétszámos kislemez címadó dalából, a Fishing On Orfű-ből készítettek klipet, melynek Rátgéber László írta a szövegét, és a Lovasi András és Kálocz Tamás nevéhez fűződő Fishing on Orfű Alterfeszt is erről a szerzeményről kapta a nevét. Tavasszal Bräutigam Gábor elhagyta a zenekart, és helyébe a Kispál és a Borz akkori dobosa, Mihalik Ábel lépett.
Az együttes második lemeze 2009. február 12-én jelent meg, Örökre szívembe zártalak címmel, és 15 hétig szerepelt a Mahasz Top 40 albumlistáján, amin elérte az első helyet is. Két videóklip jelent meg róla, Merényi Dávid és Nagy Gergő rendezésében, 2009 áprilisában a Légyszíves, 2009 októberében pedig az Örökre. Az albumra rákerült az A pénz miatt című dal újrahangszerelt változata is, melynek szövegét Lovasi András írta, de először a Péterfy Bori & Love Band 2007-es debütáló lemezén szerepelt. A lemezt jelölték "Az év hazai alternatív albuma" kategóriában a 2010-es Fonogram-díjkiosztón, az együttest pedig a "Legjobb magyar előadó" kategóriában nevezték a 2010-es MTV Europe Music Awardson.
2010 novemberében adták ki Sirály című első lemezelőzetes dalukat,[2] melyhez Merényi Dávid készített videót, majd 2011. október 21-én jelent meg második lemezelőzetes daluk, az Olajoshordó, melyhez a Minimax és a Megamax tévécsatornák által indított Zenével a gyermekekért program keretében készült klip.[3] Harmadik lemezük, a Néniket a bácsiknak! 2011. november 4-én jelent meg, és elnyerte "Az év hazai alternatív albuma" díjat a 2012-es Fonogram-díjkiosztón
Negyedik nagylemezük megjelenése előtt három dalt adtak ki, melyekhez videóklip is készült. Ezekből kettő, melyekhez Kálocz Tamás készített klipet 2012 végén, a Nagyon megy és a Tigrisszem, nem került rá, a 2013 áprilisában kiadott Őrkutya pedig áthangszerelve került a 2014. március 3-án megjelent Szeles című lemezre. Egy hónappal a lemez kiadása előtt, februárban jelent meg az albumon szereplő 2014 klipje, majd 2014 május végén jelent meg Melegszék című videójuk. Az új lemez 13 hétig szerepelt a Mahasz Top 40 albumlistáján, melyen a második helyig jutott.
A zenekar lemezein és koncertjein számos vendégművész is közreműködött az évek során; Tövisházi Ambrus (aki többek között az Amorf Ördögök, a Péterfy Bori & Love Band és az Erik Sumo Band alapító tagja) volt a producere a Kiscsillag első két lemezének és a Szelesnek, illetve a Légyszíves című dalnak a zeneszerzője is. Rátgéber László írta a Russian in the school és a Fishing on Orfű szövegét, melyekben énekel is. A 2012 őszén indult Idáig tudom a történetet című turné előadásain közreműködött Vedres Csaba zongorista; Pásztor Anna, az Anna and the Barbies énekesnője és Péterfy Bori is, a prózai elemek alkotótársa pedig Papp Sándor Zsigmond író volt Lovasi mellett. A Néniket a bácsiknak! című lemezen Bubenyák Zoltán és Boeni Hahn, a Szeles című albumon pedig az Erik Sumo Bandből ismerős Császári Gergő és Pápai István működtek közre.
2014 szeptemberében Ózdi Rezső, a zenekar alapító tagja és basszusgitárosa, távozott a zenekarból, mivel állítása szerint csak 10 évet szeretett volna zenéléssel eltölteni. Helyét Erős Márton vette át.
2016-ban Mihalik Ábel elhagyta a zenekart, a dobok mögé Bajkai Ferenc ült,[4] és multiinstrumentalistaként bekerült a zenekarba Szesztay Dávid.[5] 2017-ben jelent meg a már majdnem egy éve színházakban is bemutatott Semmi konferencia című zenés-színházi műsor konceptalbuma.[6] Ugyanezen év végén a zenekar a legendás londoni Abbey Road studióban rögzített két számot (Mindig karácsony; Ott, ahol akarod),[7] melyhez videoklipek is készültek.
2020 márciusában jelent meg a zenekar legutóbbi sorlemeze Tompa kések címmel,[8] melynek lemezbemutató-turnéja COVID19-járvány miatt elmaradt, és csak 2020 második felében tudta bepótolni a Kiscsillag egy klubturné keretében.[9] Az album egy önmagán túlmutató univerzumot képez, melyben a dalok mellett Vetlényi Zsolt grafikái és Lovasi András meséje is tartozik.[10] A lemezhez két videoklip készült a 2020-as koronavírus-járvány alatti karantén idején: a Nem szégyellem dalhoz a zenekar tagjai saját otthonukban "forgatták" mobiltelefonnal a videóanyagot,[11] a Láng című dal egyfajta közösségi videoklip,[12] melyben a Kiscsillag-rajongók által beküldött kisvideók szerepelnek.
2020 júniusában a Megadó Kiadó gondozásában megjelent vynelen a Kiscsillag első (Greatest Hits Vol. 01) és legfrissebb lemeze (Tompa kések) is.[13]
Lovasi András – ének, gitár, bendzsó
Leskovics Gábor – ének, gitár, billentyű, szájharmonika
Erős Márton – basszusgitár
Bajkai Ferenc – dob
Szesztay Dávid – billenytűs hangszerek, gitár, ének
Bräutigam Gábor – dob
Ózdi Rezső – basszusgitár
Mihalik Ábel - dob
Rátgéber László – ének, szövegíró
Tövisházi Ambrus – billentyű, vokál, producer
Vedres Csaba – billentyű
Pásztor Anna - ének
Péterfy Bori - ének
Falusi Mariann - ének
Császári Gergely - gitár, mandolin, banjo, billentyűk, vokál, ritmushangszerek
Pápai István - bongó
Németh Juci - ének
2005 – Kiscsillag (Csak az internetről volt ingyenesen letölthető.)
MAHASZ Top 40 album- és válogatáslemez
Greatest Hits Vol. 01.
Megjelent: 2006. október 25.
Megjelent: 2009. február 12.
Megjelent: 2011. november 4.
Megjelent: 2014. március 3.
Megjelent: 2017. március 7.
Megjelent: 2020. március 8.
2006 – Ha én lennék
2008 – Fishing on Orfű
2012 – Nagyon megy
2017 – Mindig karácsony
2018 – Ott ahol akarod
Rendező: Merényi Dávid, Nagy Gergő
Rendező: Merényi Dávid, Nagy Gergő
Kálocz Tamás, Szolykó Dávid
Forgatókönyv: Földes Eszter és Lovasi András
Operatőr: Géczy Dávid, Szabó Gábor
Vágó: Bodoni Dombi Tünde
Ötlet: Lovasi András és Földes Eszter
"Az év hazai rock albuma"
"Greatest Hits Vol. 01."
"Az év hazai alternatív albuma"
MTV Europe Music Awards
"Az év hazai alternatív albuma"
↑ Kilépett a Kiscsillag egyik alapítója (hvg.hu)
↑ Kiscsillag: Sirály (kislemezdal) (recorder.blog.hu)
↑ Zenével a gyermekekért (demeterhaz.hu). [2016. március 5-i dátummal az eredetiből archiválva]. (Hozzáférés: 2014. június 5.)
↑ Megosztom, 2016 03 17 18:28: Gyorsan megtalálta a helyét a Kiscsillagban Bajkai Ferenc (magyar nyelven). BAMA. (Hozzáférés: 2020. július 6.)
↑ Lovasi megkért, hogy mutassak neki témákat (magyar nyelven). magyarnarancs.hu, 2019. április 21. (Hozzáférés: 2020. július 6.)
↑ Lovasi tudja, milyen lehetne a „jó” Geszti Péter (magyar nyelven). Magyar Nemzet. (Hozzáférés: 2020. július 6.)
↑ Dávid, Kovács: Lovasival karácsonykor is csak a baj van (magyar nyelven). index.hu, 2017. december 19. (Hozzáférés: 2020. július 6.)
↑ Zrt, HVG Kiadó: „Szeretőd leszek, vagy mit tudom én” – Kiscsillag albumpremier a hvg.hu-n (magyar nyelven). hvg.hu, 2020. március 5. (Hozzáférés: 2020. július 6.)
↑ Nyári villámturnén mutatja be új lemezét a Kiscsillag (magyar nyelven). kultúra.hu, 2020. június 22. (Hozzáférés: 2020. július 6.)
↑ Tompa kések (magyar nyelven). Lovasi András. (Hozzáférés: 2020. július 6.)
↑ Nem szégyellem - Karanténklippel jelentkezett a Kiscsillag. Lángoló Gitárok. (Hozzáférés: 2020. július 6.)
↑ 130 rajongóval gyújt gyertyát Lovasi a Kiscsillag új klipjében – exkluzív premier (hu-HU nyelven). 24.hu, 2020. május 18. (Hozzáférés: 2020. július 6.)
↑ Újabb Kispál és a Borz-lemezek bakeliten + jönnek a Kiscsillagok is. Lángoló Gitárok. (Hozzáférés: 2020. július 6.)
Kiscsillag zenekar Zajlik.hu lapja
Az együttes a Facebookon
Felhőjáró Baksa-Soós Attila. Rocklitera Vol. 02.. Collective Art, 61–66. o. (2012). ISBN 9789638942005
A lap eredeti címe: „https://hu.wikipedia.org/w/index.php?title=Kiscsillag&oldid=24056015”
A lap szerkesztési előzményeinek megtekintése.
A lap utolsó módosítása: 2021. július 24., 14:11
A lap szövege CC BY-SA 3.0 alatt érhető el, ha nincs külön jelölve.